Cunctis recte sapientibus claret, quod ex rebus juste adeptis æternam valeant adipisci patriam, sicut scriptum est: «Regnum Dei tantum valet quantum habæs.» Ergo ut Dei regnum valeamus habere, studeamus bene agere. Illis bene valet regnum Dei, qui sua pro Christi amore caritative student Christi pauperibus distribuere. Unde ego Eremburgis de Salines dono Deo et sanctis ejus apostolis Petro et Paulo sanctoque conventui Cluniacensi mansum Grimaldi de Parce; item alium mansum Engonis, et pro investitura eorum dat per unumquemque annum nobis duas asinarias vini. Dat etiam preter hæc quandam vineam quæ est juxta mansum Grimaldi, silvam quoque et planum.